
Valinnaisaineet 9. luokalle
9. luokalle valitaan neljä tuntia valinnaisaineita. A2-kielen opiskelijat valitsevat vain kaksi tuntia valinnaisaineita, sillä kieliopinnot jatkuvat myös 9. luokalla.
Kaikki jatkavat syventävän taide- ja taitoaineen (t-valinnainen) opintoja myös 9. luokalla.
Voit valita kaksi kahden tunnin valinnaisainetta (2+2) tai yhden kahden tunnin ja kaksi yhden tunnin valintaa (2+1+1).

Valinnaisaineet ja jatko-opinnot
Valinnaisainetta opiskellen voi selvitellä edellytyksiään joidenkin alojen ammatillisiin opintoihin, mutta mikään valinnaisaine ei ole ehtona alan jatko-opintoihin pääsyyn. Yhteisiin aineisiin liittyvien valinnaisaineiden arvosanat antavat pisteitä myös yhteishaussa. Tade- ja taitoaineiden arvosanat ovat erityisen tärkeitä, sillä ne pisteytetään ammatillisen puolen yhteishaussa kahteen kertaan.
Lukion valintaperusteina otetaan huomioon kaikille yhteisten lukuaineiden arvosanat sekä lisäksi kaikki valinnaisaineiden vieraiden kielten numeroarvosanat. Valinnaisesta kielestä voi halutessaan pyytää päättötodistukseen myös pelkän suoritusmerkinnän.


Valintakortti ja Wilman kurssitarjotin
Jokainen oppilas tekee valintansa valintakortille. Valintakortti täytetään kortissa olevien ohjeiden mukaisesti ja kortin allekirjoittavat sekä oppilas että huoltaja.
Kortin palauttamisen jälkeen, teemme ohjatusti merkinnät ensisijaisista valinnoista myös sähköisesti Wilman kurssitarjottimeen jokaiselle oppilaan omaan Wilmaan koulussa.

Jos sinulla tai huoltajalla on jotain kysyttävää 9. luokan valinnaisaineista, ota yhteyttä Riitta Saloseen (riitta.salonen@jamsa.fi) tai 040 712249. Voitte olla yhteydessä myös Wilman välityksellä kaikissa valinnaisaineisiin liittyvissä kysymyksissä.

VALINTAKORTIN PALAUTUS PE 31.1.2021 MENNESSÄ OPINTO-OHJAAJALLE.
Muistakaa sekä oppilaan että huoltajan allekirjoitukset!



KAHDEN TUNNIN VALINNAISAINEET (v-valinnaiset)
Valitse yksi tai kaksi valinnaisainetta.

BÄNDIKURSSI 
[image: MCj04326300000[1]]Kurssilla kehitetään yhteissoittotaitoja ja soitetaan monipuolisesti eri musiikkityylejä ja -kulttuureja edustavaa ohjelmistoa. Työtapoina käytetään laulamista, soittamista ja kuuntelua. Oppilas oppii samalla musiikin teoriaa: rytmejä, nuotteja ja musiikin merkintätapoja sekä musiikkiteknologiaa, kuten äänentoistolaitteiden käyttöä. Kurssilla valmisteltavaa ohjelmistoa voidaan esittää koulun tapahtumissa ja juhlissa.


TIETOKONE HYÖTYKÄYTTÖÖN
Tavoitteet:
· oppia sujuvaa tietokoneen käyttöä
· oppia käyttämään tietokonetta monipuolisesti hyödyksi niin koulussa kuin vapaa-ajallakin (L1, L5)
· oppia etsimään tietoa monipuolisesti eri lähteistä (L4)
[image: MCj04413380000[1]]Työtavat: Yhteinen opetus, henkilökohtainen ohjaus, työskentely itsenäisesti, parin kanssa ja ryhmässä.
Sisältö:
· Näppäimistön hallinta ja kymmensormijärjestelmän alkeet
· Kuvankäsittelyn perusteet
· Tekstinkäsittelyn perusteet
· Taulukkolaskentaohjelmaan tutustuminen
· Esitysgrafiikka
· Nettisivujen tekeminen
Arviointi: Numeroarviointi. Jokaisesta aihealueesta annetaan tehtyihin harjoitustöihin perustuva numero, joka yhdessä tuntityöskentelyn kanssa muodostaa kurssin arvosanan. Lisäksi kurssilla käytetään vertaisarviointia ja itsearviointia sekä käydään mahdollisesti arviointikeskustelu opettajan kanssa.

EVÄITÄ ELÄMÄÄN – kotitalouden kurssi
[image: Kuvahaun tulos haulle ruoanlaitto]Oppimistehtävien avulla syvennetään kotitalouden 7. luokan oppisisältöjä ja 
vahvistetaan arjen hallintataitoja. Kurssilla voidaan perehtyä oman kodin hoitoon, budjetointiin sekä valmistamaan edullista ja monipuolista ruokaa. Tavoitteena on opetella omaa kotia varten tarvittavia taitoja. Kurssilla harjoitellaan käytännössä ruoanvalmistusta, leivontaa 
ja kodinhoidollisia tehtäviä. (Vain niille oppilaille, jotka eivät opiskele T-kotitaloutta.)
Arviointi: numeroarviointi, tuntityöskentely ja yhteistyö ryhmässä. Jatkuva ja vertaisarviointi.

KUVATAIDE	[image: Kuvahaun tulos haulle kuvataide]
Kurssi syventää ja laajentaa oppilaan omakohtaista suhdetta kuvataiteeseen ja visuaaliseen kulttuuriin. Monipuolisen tekemisen ja kokemisen kautta vahvistetaan oppilaan kuvallisen tuottamisen taitoja sekä taiteen tuntemusta. Tunneilla mm. piirretään, maalataan, muovaillaan ja muotoillaan, valokuvataan, tutustutaan kuvataiteen historiaan ja nykypäivään, opetellaan katsomaan ja ymmärtämään kuvia ja niiden tekijöitä.

TEKNINEN TYÖ
[image: MCj02924380000[1]]Tavoitteet: Tavoitteena kehittää kädentaitoja teknisen työn eri osa-alueilla. Erilaisia materiaaleja käyttäen (esim. puu, metalli, muovit jne.) pyritään suunnitelmalliseen tekemiseen hyödyntäen sekä nykyteknologiaa että perinteistä käsityötä. 
Sisältö: Oppilaat saavat itse valita ja suunnitella valmistamansa työt. Työideoita ja valmiita työpiirustuksiakin voidaan käyttää, mutta jokaisessa työssä pyritään soveltamaan myös omia ideoita ja suunnittelua.
Työtavat: pääsääntöisesti yksilötyöskentelyä, mutta isompia töitä voidaan tehdä myös pareittain tai ryhmissä.
Arviointi: numeroarviointi, tuntityöskentely ja valmistuneet työt

